Na temelju članka 117. Zakona o socijalnoj skrbi (Narodne novine br.157/13, 152/15, 99/15, 52/16, 16/17, 130/17, 98/19, 64/20, 138/20) te članka 13. Statuta Općine Gradac (Službeni glasnik broj 06/18 – pročišćeni tekst, 11/20, 4/21), općinsko vijeće Općine Gradac na 7. sjednici održanoj 23. prosinca 2021. godine donijelo je:

**PROGRAM**

**SOCIJALNE SKRBI ZA 2022. GODINU**

Članak 1.

Ovim Programom donosi se plan izvršavanja i raspodjele sredstava Proračuna Općine Gradac za 2022.godinu u dijelu društvenih djelatnosti koji se odnosi na financiranje, kriterije, opseg i korisnike javnih potreba u području socijalne skrbi.

Članak 2.

U Proračunu Općine Gradac za 2022. godinu za realizaciju ovog programa planirana sredstva raspoređuju:

POTPORE POJEDINCIMA I KUĆANSTVIMA

* Pomoć za podmirenje troškova ogrijeva 10.000,00 kn
* Naknada za novorođenčad 140.000,00 kn
* Pomoći obiteljima i kućanstvima (jednokratne novčane i druge pomoći) 130.000,00 kn

Jednokratne novčane i druge pomoći najugroženijim obiteljima i pojedincima dodjeljivat će se na temelju Odluke o socijalnoj skrbi i uz suradnju nadležnog Centra za socijalnu skrb radi objedinjavanja podataka te koordiniranog rada na zbrinjavanju socijalno ugroženih građana.

SUFINANCIRANJE PRIJEVOZA I STIPENDIJE

1. Stipendije za redovne studente mjesečno se dodjeljuju u dva kriterija:

- prosjekom ocjena (700,00 kn) 120.000,00 kn

- studentima slabijeg imovinskog stanja (850,00 kn) 30.600,00 kn

1. Sufinanciranje troškova prijevoza studenata 5.000,00 kn
2. Sufinanciranje prijevoza učenika koji pohađaju

školu u Pločama i Makarskoj 180.000,00 kn

TEKUĆE DONACIJE SOCIJALNO-HUMANITARNIM ORGANIZACIJAMA

1. Djeci Udruge roditelja poginulih Hrvatskih branitelja 4.000,00 kn

Članak 3.

Raspored sredstava iz članka 2. ovog Programa vršit će se temeljem odluke općinskog načelnika, ugovora i rješenja o priznavanju prava iz socijalne skrbi predviđenih Odlukom o socijalnoj skrbi Općine Gradac.

Članak 4.

Program socijalne skrbi za 2022. godinu objavit će se u službenom glasilu Općine Gradac ''Službeni glasnik'', a stupa na snagu 01. siječnja 2022. godine.

KLASA: 021-05/21-01/93

URBROJ: 2147-04-21-01-1

Gradac, 23. prosinca 2021.godine

 PREDSJEDNICA OPĆINSKOG VIJEĆA

 Anita Lasić